Partenera de viață a lui Smiley este activă în mediul online, unde se bucură de o comunitate însemnată. Această prezență constantă îi permite să țină mereu legătura cu fanii săi, ținându-i la curent cu evenimentele din viața sa și împărtășind în mod regulat gânduri și sentimente.
Recent Gina Pistol și-a exprimat gândurile sincere despre Inna și Delia. După ce s-a întors de la sala de fitness, Gina a dezvăluit că le apreciază într-adevăr pe Inna și Delia pentru felul în care își mențin siluetele, care sunt demne de invidiat.
Doar cuvinte pline de apreciere s-au regăsit în discursul său despre îndrăgitele cântărețe, ba chiar mai mult decât atât, a rostit și o glumă, afirmând că poate vorbi doar la adresa femeilor, având în vedere că acum este căsătorită cu Smiley, scrie Wowbiz.ro.
„Între timp am intrat puțin pe Instagram la „Noutăți” și mi-a apărut ultima postare a Innei. Mă gândeam să mai iau o gură de apă și mai intru să mai bag un antrenament că, mna, când am văzut-o pe Inna cum arată…mă duc să mai bag un antrenament(…)
Și că tot vorbim despre femei mișto că acum, na, suntem femeie măritată nu pot să vorbesc despre bărbați mișto, în afară de bărbatul meu nu există altul…mie îmi place foarte mult, deși eu aș vrea să fiu mai slabă, îmi plac și fetele slabe băț, parcă toate hainele stau bine…băi, dar îmi place foarte mult cum arată Delia. E femeie așa cărnoasă, mie îmi place mult de tot cum arată Delia! Și Delia…că și Ceușan arată bine. Băi, dar de ce stau eu în parcare și vorbesc despre femei?!”, a povestit Gina Pistol pe contul său de Instagram.